ঈদকে শুধু আনন্দের ও পানাহারের উৎসব বলে মনে করলে চলবে না, বরং ঈদের উৎসব পালনের মাধ্যমে ভ্রাতৃত্ব তাকওয়া অর্জন করা এবং প্রিয় জিনিস ত্যাগের মহান ও অনুপম তাৎপর্য রয়েছে তা উপলব্ধি করতে হবে।  ধর্মীয় অনুশাসন পালন করাই ঈদুল আজহার একমাত্র উদ্দেশ্য নয়, বরং এর উদ্দেশ্য হচ্ছে সব মানুষের সাথে পারস্পরিক সদ্ভাব, আন্তরিকতা ও  ভদ্র-নম্র আচরণ করা। আত্মীয় ও পাড়া-প্রতিবেশীদের সাথে বেশি বেশি মিলিত হওয়া প্রয়োজন।  মহান আল্লাহ বলেন, আপনি আপনার প্রতিপালকের উদ্দেশ্যে সালাত আদায় করুন এবং কোরবানি করুন। (সূরা কাউছার-২ আয়াত) হজরত হাছান বসরী বলেন, এ আয়াতটিতে ঈদুল আজহা সালাত ও কোরবানির নির্দেশ দান করা হয়েছে (আহকামুল কুরআন, তৃতীয় খণ্ড) তাই দ্বিতীয় হিজরি থেকে মুসলিম উম্মাহ যথারীতি প্রতি বছর কোরবানি করে আসছে। সে হিসেবে মুসলিম মিল্লাতের এবারের ঈদুল আজহা হলো ১৪২৯তম। এখানে আমরা ঈদ ও কোরবানি বিষয়ে আলোচনা করব : ঈদের দিন দুই রাকাত ওয়াজিব নামাজ আদায়  করতে হয়। ঈদের দিন সকালে মুসলমানদের ঈদগাহে গিয়ে একত্রে নামাজ আদায় করতে হয়। আমাদের নবী হজরত মুহাম্মদ সা:ও ময়দানে গিয়ে ঈদের নামাজ আদায় করতেন। নবীজীর সুন্নত মতো মুসলমানদের ধনী-দরিদ্র মিলিতভাবে এবং গরিব-দু-খী: সচ্ছল সবার সাথে ঈদের শুভেচ্ছা বিনিময় ও কোলাকুলি করা প্রয়োজন। এর মাধ্যমে আমরা একে অপরের সৌভাগ্যের আনন্দের অংশীদার হতে পারি। আর ঈদুল আজহার উৎসব পালিত হয় ওয়াজিব নামাজ ও কোরবানির মাধ্যমে।  ঈদুল আজহা ও আমাদের করণীয় : ঈদের সালাত আদায় করা আর অন্যটি হলো কোরবানি করা। এ দুটি কাজ সফল ও সুষ্ঠুভাবে পালন করার  নিমিত্তে আমাদের করণীয় কাজ কী তা জানা একান্ত আবশ্যক। নিóেí তা আলোকপাত করা হলোxad ১. ঈদের দিন গোসল করা, মহানবী সা: ঈদের নামাজে যাওয়ার আগে গোসল করতেন। তাই ঈদের দিন গোসল করা সুন্নত। ২. যিনি কোরবানি দেবেন তিনি পানাহার না করে ঈদগাহে যাওয়া। ৩. সুন্দর ও পরিষ্কার পরিচ্ছন্ন পোশাক পরিধান করা। ৪. হেঁটে ঈদগাহে যাওয়া, তবে হেঁটে যাওয়া সম্ভব না হলে গাড়িতে ঈদগাহে যাওয়া দোষণীয় নয়। ৫. এক রাস্তা দিয়ে ঈদগাহে যাওয়া এবং অন্য রাস্তা দিয়ে ফিরে আসা। ৬. তাকবির বলা। ৭. ঈদের শুভেচ্ছা বিনিময়। ৮. ঈদের নামাজ পড়া। ইবনে আব্বাস রা: বলেন মহানবী  সা: ঈদের দিন বের হয়ে শুধু ঈদের দুই রাকাত সালাত আদায় করতেন। ঈদের সালাতের আগে বা পরে নফল বা অতিরিক্ত কোনো সালাত আদায় করতেন না। (বুখারী হাদিস নম্বর ৯৪৫, মুসলিম হাদিস নং ৮৮৪, তিরমিজি হাদিস নম্বর ৫৩৮) ইবনে ওমর, আবু সাঈদ ও ইবনে আব্বাস রা: থেকে বর্ণিত আছে মহানবী সা: খুতবার আগে ঈদের সালাত আদায় করতেন। (বুখারি হাদিস নম্বর-৭১৩, ৯১৪ ও ৯১৯ মুসলিম, হাদিস নম্বর-৮৮৪, ৮৮৮ ও ৮৮৯)।  ৯. খুতবা শোনা ও দোয়া করা : ঈদের নামাজের পর ইমাম সাহেব খুতবা প্রদান করবেন এবং মুসল্লিরা তা মনোযোগ দিয়ে শ্রবণ করেন। এটি শ্রবণ করা ওয়াজিব। খুতবায়  মুসলিম উম্মাহর দিকনির্দেশনামূলক বাণী ও সবার কল্যাণের জন্য দোয়া থাকা বাঞ্ছনীয়। প্রিয় নবী সা: বলেন, আল্লাহর কাছে সর্বাধিক সম্মানিত বস্তু হলো দোয়া। মহান আল্লাহ বলেন, আমার কাছে প্রার্থনা করো, আমি তোমাদের প্রার্থনা কবুল করব। যারা অহঙ্কারবশত আমার ইবাদত থেকে বিমুখ, তারা অবশ্যই জাহান্নামে প্রবেশ করবে। সূরা মুমিন, আয়াত ৫০। ১০. কোরবানি : ঈদুল আজহার দ্বিতীয় বৃহত্তম কাজটি হলো কোরবানি করা। সামর্থ্যবানদের ওপর এ দিন পশু কোরবানি করা ওয়াজিব।  কোরবানির ইতিহাস : কোরবানির ইতিহাস প্রাচীন মানব ইতিহাস থেকেই শুরু হয়েছে।  সর্বপ্রথম কোরবানি হলো হজরত আদম আ:-এর দুই পুত্র হাবিল ও কাবিলের কোরবানি। তবে এই কোরবানির ইতিহাসে সবচেয়ে উজ্জ্বল হয়ে আছে হজরত ইব্রাহিম আ:-এর কোরবানি। তিনি শুধু একটুখানি স্বপ্নের ইঙ্গিতে আল্লাহকে রাজি-খুশি করার মহান উদ্দেশ্যে চোখ বাঁধা অবস্খায় কোরবানি দিয়েছিলেন তার কলিজার টুকরা আপন পুত্র ইসমাঈল আ:কে। কিন্তু আল্লাহর ইচ্ছা ছিল না ইসমাঈল আ:কে তোরবানি। বরং আল্লাহর উদ্দেশ্য হলো হজরত ইব্রাহিম আ:-এর মন পরীক্ষা করবে যে আমার খলিল ইব্রাহিম আ: আমাকে খুশি করার জন্য তার প্রিয়তম বস্তু ইসমাঈল আ:কে আল্লাহর রাস্তায় কোরবানি করতে  পারেন কি না।  হজরত ইব্রাহিম আ: এ পরীক্ষায় উত্তীর্ণ হলেন। আল্লাহ ইসমাঈল আ:কে সরিয়ে সেখানে রেখে দিলেন দুম্বা। আর তাই দুম্বাই কোরবানি হয়ে গেল। কিন্তু, হজরত ইব্রাহিম আ: তার ধারণা মতো পুত্রকেই কোরবানি দিলেন। ভেসে উঠল সেখানে জান্নাতি ছবি। হজরত ইব্রাহিম আ:-এর মুখ থেকে ছুরি চালনার সাথে নি:সৃত হচ্ছিল : আল্লাহু আকবার আল্লাহু আকবার, লা ইলাহা ইল্লাল্লাহু ওয়াল্লাহু আকবার আল্লাহু আকবার ওয়ালিল্লাহিল হামদ। দুম্বার গলায় ছুরি চালিত হওয়ার আগ পর্যন্ত ইসমাঈল আ:-এর মুখেও ছিল একই ধ্বনি আল্লাহু আকবার। আর ওই সময় লাখো ফেরেশতার  মুখেও ধ্বনিত হচ্ছিল ওই একই দোয়া আল্লাহু আকবার। কোরবানি সম্পর্কে মহান আল্লাহ বলেন, ইব্রাহিম আ: বললেন, হে আমার প্রিয় পুত্র! আমি স্বপ্নে দেখেছি যে, তোমাকে জবেহ (কোরবানি) করছি। এখন তুমি ভেবে দেখো এবং স্বপ্নের ব্যাপারে তোমার মতামত কী তা বলো। (সূরা আসসাফ্ফাত-১০২)। যেমন বাপ তেমন বেটা। তৎক্ষণাৎ অবনত মস্তকে ইসমাঈল আ: বললেন, হে আমার পিতা! এটা যদি আল্লাহতায়ালার ইচ্ছা হয়ে থাকে, তবে আপনি আপনার কাজ সমাধা করুন। ইনশাআল্লাহ আপনি আমাকে ধৈর্যশীলদের মধ্যে পাবেন। (আস সাফ্ফাত-১০২)। ইব্রাহিম আ: আল্লাহর নির্দেশ পালন করার পর  আল্লাহপাক ডাক দিয়ে বললেন, হে ইব্রাহিম আ: আপনি আপনার স্বপ্ন বাস্তবায়ন করে দেখিয়েছেন। আমি এভাবেই সৎকর্মীদের প্রতিদান দিয়ে থাকি। নি:সন্দেহে এটা ছিল বড় কঠিন পরীক্ষা। আমি তার পরিবর্তে দিলাম জবেহ করার জন্য এক মহান বস্তু দুম্বা। (সূরা আসসাফ্ফাত ১০৪-১০৭)। ইব্রাহিম আ: দুম্বাটিকে জবেহ করলেন। এটাই সেই কোরবানি, যা আল্লাহর দরবারে এতই প্রিয় ও গ্রহণীয় হয়েছিল যে, পরবর্তী সব উম্মতের মাঝে তা স্মরণীয় করে রাখতে উম্মতে মুহাম্মদির ওপরও পশু জবেহ করার মাধ্যমে কোরবানি করার বিধান প্রবর্তন করেন।  ইসলামী শরিয়তে সামর্থ্যবানদের ওপর  কোরবানি আল্লাহতায়ালা ওয়াজিব করে দিয়েছেন (মহান আল্লাহতায়ালা বলেন, তোমার রবের উদ্দেশ্যে সালাত আদায় করো এবং কোরবানি করো)।  কোরবানির ফজিলত : ১. একদা মহানবী সা: সাহাবায়ে কিরামদের জিজ্ঞেস করলেন, কোরবানি কী জিনিস? সাহাবীরা বললেন, আল্লাহ ও তাঁর রাসূল সা: এ বিষয়ে ভালো জানেন। রাসূলুল্লাহ সা: বললেন, এটা তোমাদের পিতা ইব্রাহিম আ:-এর সুন্নাত। সাহাবায়ে কেরাম বলেন, এতে আমাদের জন্য কী সওয়াব রয়েছে? মহানবী সা: বললেন, কোরবানির পশুর প্রত্যেকটি লোমের বিনিময়ে একটি করে নেকি হবে। (ইবনে মাজাহ)।  ২. মহানবী সা: বলেন, যে মুমিন  ব্যক্তি প্রশস্ত হৃদয়ে হাসি-খুশি মনে সওয়াবের আশায় কোরবানি করবে, আল্লাহতায়ালা তার এ কোরবানিকে জাহান্নামের আজাব থেকে রক্ষার জন্য ঢালস্বরূপ বানিয়ে দেবেন। (ইবনে মাজাহ)।  ৩. মহানবী সা: আরো বলেন, কোরবানির দিন আল্লাহর কাছে বনি আদমের পশু জবেহ অপেক্ষা অন্য কোনো আমল বেশি পছন্দনীয় নয়। কিয়ামতের দিন কোরবানিকৃত পশু লোম, খুর ও শিংসহ উপস্খিত হবে। (তিরমিজি)।  কোরবানির শিক্ষা তথা আমাদের করণীয় : পবিত্র ঈদুল আজহার গুরুত্বপূর্ণ বিষয় হলো কোরবানির শিক্ষা গ্রহণ করা। কোরবানির শিক্ষা কী? এ ক্ষেত্রে একটি কথা মনে রাখা প্রয়োজনxad  কোরবানি শুধু পশু জবেহ করার নাম নয়; বরং কোরবানি হলো নিজের ভেতরের পশুত্বকে জবেহ করা তথা মনের সব ধরনের কুপ্রবৃত্তিকে খতম করার নাম। কোরবানির এই শিক্ষা গ্রহণ করতে হবে।  মহান আল্লাহ বলেন, আল্লাহর কাছে কোরবানির গোশত ও রক্ত কিছুই পৌঁছে না। তবে আমাদের অন্তরে তাকওয়া পৌঁছে থাকে। (সূরা হজ-৩৭)। অন্যত্র আল্লাহতায়ালা তাঁর প্রিয় রাসূলকে কোরবানি করে সেক্রিফাইস করার শিক্ষা গ্রহণ করতে বলেছেন এভাবেxad হে রাসূল! আপনি বলুন আমার সালাত, আমার কোরবানি, আমার জীবন ও আমার মরণ সব কিছুই একমাত্র আল্লাহর জন্য নিবেদিত।  গরিব-দু-খী-এতিম মানুষ যখন কোরবানির গোশত পেয়ে খুশি হয়, তখন আল্লাহও খুশি হন। আবার কোরবানির চামড়ার টাকাও গরিব-মিসকিনের মুখে হাসি ফোটাতে সাহায্য করে। সর্বোপরি কোরবানি দ্বারা আল্লাহর আনুগত্যের মাধ্যমে আল্লাহর আইন ও সৎ লোকের শাসন কায়েম করার শিক্ষা গ্রহণ করা। তবেই একটি সুখী সুন্দর সমাজব্যবস্খা কয়েম করা সম্ভব হবে। মুসলিম উম্মাহর করণীয় হলো ঈদের দিনের আনন্দের সাথে সাথে এ দিনের ঐক্য, সাম্য, সম্প্রীতি ও সহানুভূতিকে পরিবার, সমাজ ও রাষ্ট্রের কল্যাণে সব ক্ষেত্রে শান্তিশৃঙ্খলা, ভ্রাতৃত্ব, ভালোবাসা ও সহমর্মিতার নজির স্খাপন করা।  কোরবানি আল্লাহর বিধান, এটা মনে করে একমাত্র আল্লাহর সন্তুষ্টির উদ্দেশ্যেই সঠিক পন্থায় আমাদের কোরবানি করতে হবে।